*פרופ´ אברהם בן-צבי הנו מבכירי החוקרים בישראל בתחום עיצוב מדיניות החוץ האמריקנית, ובפרט בזיקה למישור יחסי ארה"ב-ישראל. בנוסף פירסם מספר מחקרים פורצי דרך בסוגיית ההפתעה האסטרטגית ומקורותיה.  פרופ' בן-צבי פירסם עד כה 12 ספרים  (האחרון שבהם זכה בפרס צ'צ'יק מטעם ה- INSS עבור הספר הטוב ביותר לשנת 2012 בסוגיות הקשורות לבטחון ישראל) ועשרות רבות של מאמרים ומונוגרפיות, שנושאם העיקרי הינו בחינת שורשיה והתפתחותה של הברית האמריקנית-ישראלית.  בעבר כיהן פרופ´ בן-צבי, בין היתר, כמרצה (וכראש החוג למדע המדינה וראש התוכנית ללימודי בטחון) באוניברסיטת תל-אביב , והיה מרצה אורח באוניברסיטאות קרלטון, ג´ורג´טאון וקורנל. מאז 2006 הוא משמש כפרופסור מן המניין במחלקה ליחסים בינלאומיים באוניברסיטת חיפה, והוא מכהן גם כראש התוכנית ללימודי דיפלומטיה.  בנוסף הקים וניהל את התוכנית ללימודי ניהול משא ומתן וקבלת החלטות ביחסים הבינלאומיים.*

*פרופ' בן-צבי נולד בחיפה ב- 1944. הוא בוגר ביה"ס היסודי "אילנות" בחיפה, מחזור ב', ב-  1958, את לימודיו התיכוניים עשה בביה"ס התיכון "חוגים".*

*בין השנים 1962 - 1965 שירת בצה"ל , ולאחר מכן למד את לימודי התואר הראשון והשני במדעי המדינה באוניברסיטה העברית בירושלים.*

*את לימודי הדוקטורט שלו, במסלול הישיר, עשה במחלקה למדע המדינה באוניברסיטת שיקגו, ובה קיבל את תואר הדוקטור בשנת 1973.*

